নতুন রেকর্ডের মালিক বিরেন্দর শেবাগ : ৭টি ছক্কা এবং ২৫টি চারের সহায়তায় বীরেন্দর শেবাগ ওয়ানডেতে ব্যক্তিগত সর্বোচ্চ রানের রেকর্ড করলেন। ১৪৯ বল মোকাবেলা করে তার সংগ্রহ ২১৯ রান। তিনি এখন শচীন টেন্ডুলকারকেও ছাড়িয়ে গেছেন। এ ছাড়া দ্বিতীয় ক্রিকেটার হিসেবে দ্বিশতক অর্জন করলেন তিনি। এর আগে টেন্ডুলকার দ্বিশতক অর্জন করেছিলেন। ইন্দোরে ওয়েস্ট ইন্ডিজের বিপক্ষে চতুর্থ ওয়ানডেতে তিনি এ রেকর্ড গড়েন। ৪১ বলে প্রথম অর্ধশতকে পৌঁছান শেবাগ। প্রথম পঞ্চাশ তুলে নেন তিনটি চার ও চারটি বিশাল ছক্কায়। পরের অর্ধশতক তুলে নেন কেবল ২৮ বলে। এ সময় আরো সাতটি চার ও একটি বিশাল ছক্কা হাঁকান তিনি। তৃতীয় অর্ধশতক তুলে নেয়ার সময় বেশ সাবধানী শেবাগ। ৪৩ বলে আরো পঞ্চাশ যোগ করার সময় হাঁকান ছয়টি চার। আর চতুর্থ অর্ধশতক আদায় করে নেন ২৮ বলে। এ সময় ৭টি চার ও ১টি ছক্কা হাঁকান তিনি। অবশ্য শেবাগ ব্যক্তিগত ১৭১ রানে রবি রামপলের বলে ড্যারেন স্যামিকে সহজ ক্যাচ দিলেও তা ধরতে পারেননি ওয়েস্ট ইন্ডিজ অধিনায়ক। রায়না এবং গাম্ভীর এর অর্ধশত রানের মাধ্যমে ওয়েস্ট ইন্ডিজকে ৫ উইকেটের বিনিময়ে ৪১৮ রানের বিশাল টার্গেট দেয় ভারত। জবাবে ব্যাট করতে নেমে ওয়েস্ট ইন্ডিজ ৪৯.২ বলে ১০ উইকেটের বিনিময়ে ২৬৫ রানেই থেমে যায় তাদের ইনিংস। আর এতেই ১৫৩ রানের বিশাল জয় পায় ভারত। ভারতের পক্ষে জাদেজা এবং শর্মা ৩টি এবং রায়না দু’টি করে উইকেট নেন। ওয়েস্ট ইন্ডিজের পক্ষে সর্বোচ্চ ৯৬ রান করেন রামদিন, সিমনস ৩৬ এবং স্যামুয়েলস ৩৩ রান করেন। আর এ জয় দিয়েই শেবাগ তার এবং বিশ্ব ক্রিকেটের ব্যক্তিগত সবোচ্চ রানের ইনিংস এর ম্যাচটিকে স্মরণীয় করে রাখলেন।